# Projekts

## **LATVIJAS REPUBLIKAS MINISTRU KABINETS**

2013.gada \_\_\_\_\_\_\_\_\_ Rīkojums Nr.\_\_\_\_\_\_

Rīgā (prot. Nr. .§)

**Par sabiedrības ar ierobežotu atbildību „L-EKSPRESIS” atbalstāmo investīciju projekta pieteikumu**

1. Ministru kabinets (adrese – Brīvības bulvāris 36, Rīga, LV-1520) ir izskatījis sabiedrības ar ierobežotu atbildību „L-EKSPRESIS” (nodokļu maksātāja reģistrācijas numurs 40003162821, adrese – Kalna iela 68, Rīga, LV-1003) (turpmāk – sabiedrība) 2013.gada 7.janvārī Ekonomikas ministrijā iesniegto atbalstāmo investīciju projekta pieteikumu „Jaunu produktu ieviešana un darbības procesu maiņa SIA „L-EKSPRESIS”” (turpmāk – projekts „Jaunu produktu ieviešana un darbības procesu maiņa SIA „L-EKSPRESIS””) atbalstāmo investīciju projekta statusa iegūšanai un tā ietekmes izvērtējumu uz valsts ekonomiku un konstatē:

1.1. saskaņā ar likuma „Par uzņēmumu ienākuma nodokli” 17.2panta ceturto un sesto daļu nodokļa atlaidi par atbalstāmo investīciju projekta ietvaros veiktajiem sākotnējiem ilgtermiņa ieguldījumiem ir tiesības piemērot nodokļa maksātājam, kas atbilst visiem likuma „Par uzņēmumu ienākuma nodokli” 17.2panta ceturtajā daļā minētajiem nosacījumiem un uz kuru neattiecas minētā likuma 17.2panta sestajā daļā noteiktie nodokļu atlaides piemērošanas ierobežojumi;

1.2. saskaņā ar likuma „Par uzņēmumu ienākuma nodokli” 17.2panta ceturtās daļas 6.punktu, lai nodokļu maksātājs iegūtu tiesības piemērot šā rīkojuma 1.1.apakšpunktā minēto nodokļa atlaidi, nodokļa maksātājs sagatavo atbalstāmo investīciju projektu. Ekonomikas ministrija izvērtē iesniegtā atbalstāmo investīciju projekta ietekmi uz valsts ekonomiku, kā arī to, vai minētais projekts, kura sākotnējo ilgtermiņa ieguldījumu summa pārsniedz 35 miljonus latu, neradīs konkurences ierobežojumus, un uz šā izvērtējuma pamata Ministru kabinets pieņem lēmumu par atbalstāmo investīciju projekta atbalstīšanu vai atteikumu to atbalstīt;

1.3. Ekonomikas ministrija saskaņā ar Ministru kabineta 2012.gada 24.janvāra noteikumu Nr.78 „Atbalstāmo investīciju projekta apstiprināšanas un īstenošanas kārtība” 35.punktu ir izvērtējusi projektu „Jaunu produktu ieviešana un darbības procesu maiņa SIA „L-EKSPRESIS”” un tā ietekmi uz valsts ekonomiku un izvērtējumu kopā ar šā rīkojuma 1.punktā minēto projekta pieteikumu iesniegusi Ministru kabinetā lēmuma pieņemšanai;

1.4. pamatojoties uz iesniegto projektu „Jaunu produktu ieviešana un darbības procesu maiņa SIA „L-EKSPRESIS””, kā arī Ekonomikas ministrijas veikto minētā projekta un tā ietekmes uz valsts ekonomiku izvērtējumu, sabiedrībai ir tiesības uzsākt projekta „Jaunu produktu ieviešana un darbības procesu maiņa SIA „L-EKSPRESIS”” īstenošanu, kas dod tiesības piemērot likuma „Par uzņēmumu ienākuma nodokli” 17.2panta pirmās daļas 1.punktā un 1.1 daļā minēto uzņēmuma ienākuma nodokļa atlaidi.

2. Ievērojot minētos apsvērumus, Ministru kabinets nolemj:

2.1. saskaņā ar likuma „Par uzņēmumu ienākuma nodokli” 17.2panta ceturtās daļas 6.punktu atbalstīt projektu „Jaunu produktu ieviešana un darbības procesu maiņa SIA „L-EKSPRESIS”” un piešķirt tam atbalstāmo investīciju projekta statusu;

2.2. saskaņā ar likuma „Par uzņēmumu ienākuma nodokli” 17.2 panta pirmās daļas 1.punktu, 1.1 daļu un Ministru kabineta 2012.gada 24.janvāra noteikumu Nr.78 „Atbalstāmo investīciju projekta apstiprināšanas un īstenošanas kārtība” 19.2.3.apakšpunktu noteikt sabiedrībai projekta „Jaunu produktu ieviešana un darbības procesu maiņa SIA „L-EKSPRESIS”” ietvaros šādu piemērojamo nodokļa atlaidi:

2.2.1. 15 % apmērā sākotnējo ilgtermiņa ieguldījumu attiecināmajām izmaksām par kopējo summu 7 840 668,45 latu, kuras iekļautas projektā „Jaunu produktu ieviešana un darbības procesu maiņa SIA „L-EKSPRESIS”” un sabiedrības projekta iesniegumā Nr.APV/2.1.2.4.0/12/02/024 „SIA „L-EKSPRESIS” vagonu depo modernizācija un attīstība”, kas iesniegts v/a „Latvijas Investīciju un attīstības aģentūra” darbības programmas „Uzņēmējdarbība un inovācijas” papildinājuma 2.1.prioritātes „Zinātne un inovācijas” 2.1.2.pasākuma „Inovācijas” 2.1.2.4.aktivitātes „Augstas pievienotās vērtības investīcijas” ietvaros un tiek apvienots ar komercdarbības papildu atbalstu atbilstoši Ministru kabineta 2012.gada 24.janvāra noteikumu Nr.78 „Atbalstāmo investīciju projekta apstiprināšanas un īstenošanas kārtība” 19.punktam un Ministru kabineta 2011.gada 19.oktobra noteikumu Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām” 29.punktam;

2.2.2. 25 % apmērā atlikušajai sākotnējo ilgtermiņa ieguldījumu summai;

2.3. saskaņā ar Ministru kabineta 2012.gada 24.janvāra noteikumu Nr.78 „Atbalstāmo investīciju projekta apstiprināšanas un īstenošanas kārtība” 9.punktu noteikt, ka sabiedrība uzsāk projekta „Jaunu produktu ieviešana un darbības procesu maiņa SIA „L-EKSPRESIS”” īstenošanu pēc šā rīkojuma spēkā stāšanās.

3. Projekts „Jaunu produktu ieviešana un darbības procesu maiņa SIA „L-EKSPRESIS”” īstenojams atbilstoši tajā ietvertajiem ilgtermiņa un īstermiņa mērķiem, ievērojot likuma „Par uzņēmumu ienākuma nodokli” 17.2pantā un Ministru kabineta 2012.gada 24.janvāra noteikumos Nr.78 „Atbalstāmo investīciju projekta apstiprināšanas un īstenošanas kārtība” ietvertos nosacījumus.

4. Projekta „Jaunu produktu ieviešana un darbības procesu maiņa SIA „L-EKSPRESIS”” īstenošanas uzraudzību atbilstoši minētajā projektā ietvertajiem ilgtermiņa un īstermiņa mērķiem nodrošina Ekonomikas ministrija, ievērojot normatīvajos aktos noteiktās prasības.

5. Uzņēmumu ienākuma nodokļa atlaides piemērošanas uzraudzību nodrošina Valsts ieņēmumu dienests atbilstoši normatīvajos aktos noteiktajai kompetencei.

6. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma spēkā stāšanās dienas.

Ministru prezidents V.Dombrovskis

Ekonomikas ministra

pienākumu izpildītājs,

iekšlietu ministrs R.Kozlovskis

Iesniedzējs: ekonomikas ministra

pienākumu izpildītājs,

iekšlietu ministrs R.Kozlovskis

Vīza: valsts sekretārs J.Pūce

02.04.2013. 08:19

745

E.Fernāts

67013053

[Edmunds.Fernats@em.gov.lv](mailto:Edmunds.Fernats@em.gov.lv)